b'\n_START_ARTICLE_\nTroldkirken\n_START_PARAGRAPH_\nTroldkirken  er en langdysse fra fra Yngre stenalder (bondestenalder fra omkring 3950 f.Kr.). Den ligger  ca. 700 meter nord\xc3\xb8st for  landsbyen S\xc3\xb8nderholm i Himmerland ca. 15\xc2\xa0km vest for Aalborg midt mellem Nibe (6\xc2\xa0km. mod vest) og Frejlev (5\xc2\xa0km. mod \xc3\xb8st). Troldkirken  g\xc3\xa5r for at v\xc3\xa6re en af Danmarks smukkeste dysser, bl.a. p\xc3\xa5 grund af den h\xc3\xb8je beliggenhed i landskabet. Den er ca. 50 m lang og omgivet af 47 randsten. Omtrent i midten ligger et sekskantet dyssekammer med en stor, flad d\xc3\xa6ksten over. Der er flere folkesagn om Troldkirken. If\xc3\xb8lge \xc3\xa9t af dem skulle en mand engang have overv\xc3\xa6ret, at "de underjordiske" holdt en form for gudstjeneste i dyssen. Troldkirken var et af de f\xc3\xb8rste danske oldtidsminder, der blev fredet. Det skete allerede i 1809, men fredningen blev f\xc3\xb8rst tinglyst i 1850.'